Video: Skreeusnaakse braai-advertensie het land aan gonsDie versekeringsreus King Price Insurance het die ganse land aan die skater met nóg ŉ eg-Suid-Afrikaanse advertensie wat die lagspiere prikkel, en dié keer fokus dit op een van Suid-Afrikaners se gunsteling-tydverdrywe – braai. Dié splinternuwe advertensie wat volg op die suksesvolle “Do something sexy to a tractor”- en “Kettle lobola”-advertensie, handel oor ŉ motoris en ŉ verkeersbeampte wat ŉ gebroke gesprek voer oor die verskillende opvattings omtrent Braaidag en sinspeel op ŉ humoristiese wyse oor die woord “bribe”. Die advertensie is kort voor Erfenisdag, ook bekend as Braaidag, wat vanjaar op Maandag 24 September gevier word, uitgereik. Dit is die derde in ŉ reeks advertensies met die tema “When others don’t make sense, we do”, wat lig gooi op die feit dat King Price Insurance die enigste versekeraar is wat kliënte se motorpremies laat afneem in lyn met die motor se dalende waarde. Volgens Natalie Bisset, hoof van bemarking vir King Price, het die maatskappy ŉ doelbewuste besluit geneem om advertensies te skep wat van humor gebruik maak om aan te dui dat baie dinge in vandag se wêreld nie sin maak nie. “Dit maak nie sin om elke maand meer te betaal om iets te verseker wat elke maand minder werd is nie. Binne slegs ses jaar het King Price Insurance Suid-Afrikaners meer as R100 miljoen in verminderde premies gespaar, en dit maak sin in enige aksent,” sê Bisset. Soos die vorige twee advertensies is die braai-advertenise deur Bennie Fourie en Bouwer Bosch van Freckle Creative gekonsepsualiseer. “Op Erfenisdag behoort ons die dinge wat ons byeen bring as ŉ nasie te vier. Een van daardie goed is ons vermoë as Suid-Afrikaners om vir onsself te lag, en ons kollektiewe sin vir humor. Met ons advertensies is ons nie skaam nie. Om vervelig te wees, het mense nog nooit aan die praat gekry nie,” sê Bisset. #BRAAAAAI! When others don’t make sense, we do. And we recommend that you #BRAAAAAI! Posted by King Price Insurance on Friday, September 14, 2018